*Projekts*

LATVIJAS REPUBLIKAS MINISTRU KABINETS

2016.gada \_\_\_.\_\_\_\_\_\_\_ Rīkojums Nr.

 Rīgā (prot. Nr. . §)

**Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā. Mērķarhitektūra v3.2**

1. Apstiprināt un iekļaut informācijas un komunikācijas tehnoloģiju (turpmāk – IKT) mērķarhitektūras versijā 3.2 projekta “Mašīntulkošana” (turpmāk – MT projekts) aprakstu (pielikums) ar MT projekta izmaksām 2 000 000,00 *euro* apjomā.
2. MT projektu finansē Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros, ja MT projekta iesniegums atbildīs projektu iesniegumu vērtēšanas kritērijiem un Ministru kabineta 2015.gada 17.novembra noteikumos Nr.653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” iekļautajiem nosacījumiem.
3. Centrālajai finanšu un līgumu aģentūrai uzaicināt Kultūras informācijas sistēmu centru iesniegt MT projekta iesniegumu darbības programmas „Izaugsme un nodarbinātība” 2.2.1.specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros.
4. Noteikt Kultūras informācijas sistēmu centru par projekta iesniedzēju, kas ir atbildīgs par projekta īstenošanu un projekta aprakstā plānoto rezultātu t.sk., finanšu, rezultāta un iznākuma rādītāju sasniegšanu.
5. Pēc MT projekta pabeigšanas noteikt projekta rezultātu uzturēšanas izmaksas 100 000 *euro* gadā, pieprasot papildu finansējumu, normatīvajos aktos noteiktajā kārtībā.

Ministru prezidents Māris Kučinskis

Vides aizsardzības un reģionālās

attīstības ministrs Kaspars Gerhards

Vīza: valsts sekretārs Rinalds Muciņš

13.09.2016. 11:22

300

Vides aizsardzības un reģionālās attīstības ministrijas

Elektronisko pakalpojumu departamenta

Informācijas sistēmu arhitektūras nodaļas

vecākā konsultante

Vineta Brūvere

67026575,

vineta.bruvere@varam.gov.lv